Griza gufo

Griza gufo (Bubo cinerascens) estas specio de granda birdo el la ordo de strigoformaj, familio de strigedoj, kun granda plumtufo super ĉiu okulo. Ĝi estas unu el kelkaj grandaj specioj de la genro de gufoj nome Bubo. Ĝi estas indiĝena de la norda parto de sub-Sahara Afriko. Ĝi estis iam konsiderita kiel la norda subspecio de la Afrika gufo (Bubo africanus).
220ra|maldekstre|thumb|En kaverno de klifoj apud la lago Baringo

Aspekto
Tiu ĉi specio estas ĉirkaŭ 43 cm longa kaj pezas ĉirkaŭ 500 g. Simile al la Afrika gufo, la griza gufo havas makulecajn malhelbrunajn, flavkolorajn kaj blankajn suprajn partojn kaj fajne striecajn subajn partojn, donante grizecbrunan aspekton. Ĝi diferencas de la Afrika gufo per malhelbrunaj (ne flavaj) okuloj kaj bruneca vizaĝdisko markita per peza bruna cirklo ĉirkaŭ ĉiu okulo. Ĝi ankaŭ havas morfologiajn diferencojn, kiel ekzemple esti pli hela kvankam proksimume samlonga kaj havi pli mallongajn tarsojn.

Voĉo
Ĉar la griza gufo estis konsiderata la norda formo de la afrika gufo ĝis antaŭ nelonge, iliaj voĉoj ne estis bone studitaj. La krio de la masklo registrita en Okcidenta Afriko konsistis el du klaraj silaboj kaj estis transskribita kiel "ku-vu", kie la "ku" parto estas sufiĉe eksploda kaj la "vu" estas iom malsupren fleksita, pli malalte tonalta kaj plilongigita. Ĉi tiu krio estas farata ĉiujn kelkajn sekundojn kaj tial ne similas al tiu de la afrika gufo.

Distribuado kaj habitato
Ĝi troviĝas en la norda parto de subsahara Afriko ekde Maŭritanio kaj Liberio orienten ĝis Sudano kaj Somalio. Ĝiaj vivejoj inkluzivas sekajn rokajn dezertojn kaj malfermajn savanojn, same kiel malaltebenaĵajn arbarojn en Somalio.

Biologio
Ripozejoj dumtage estas kaŝitaj kaj varias de rokaj naturaj lokoj kiel klifaj fendoj kaj rokoj ĝis arbustoj kaj arboj ĝis homfaritaj strukturoj. Ĝi manĝas pli grandajn insektojn kaj aliajn grandajn artikulojn same kiel vertebrulojn. Ĝi kutime ĉasas de ripozejo, uzante teknikon gvati-kaj-atendi, sed ankaŭ povas kolporti insektojn kaj foje vespertojn dumfluge. La reprodukta biologio estas probable simila al tiu de la Afrika gufo. Ĝi demetas 2 aŭ 3 ovojn en skrapaĵo sur la tero aŭ inter rokoj aŭ en ŝirmita klifo, kvankam ĝi foje reuzas la malnovajn platformajn nestojn de pli grandaj birdoj en arboj.

Taksonomio
Ĝi estas proksime parenca al la Afrika gufo, de kiu ĝi estis foje konsiderata la norda subspecio, kiel Bubo africanus cinerascens. En la areo de koincido kun la Afrika gufo en Kenjo kaj en la Korno de Afriko, oni ne konas ĉu ambaŭ specioj interreproduktiĝas.

 Referencoj 

Owls of the World de Konig, Weick & Becking. Yale University Press (2009), 

 Eksteraj ligiloj 

Filmetoj el Internet Bird Collection

Kategorio:Strigedoj
Kategorio:Palearktisa faŭno
Kategorio:Birdoj de Afriko